**Ministru kabineta noteikumu projekta „** **Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu"”** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: konkretizēt Ārstniecības likumā noteiktās vecmātes profesionālās darbības kompetences, vienlaikus ņemot vērā Direktīvas 2005/36/EK 42. panta 2. punkta a)–k) apakšpunktā uzskaitītās vecmātes minimālās darbības jomas. Spēkā stāšanās laiks: parastā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Komisijas 2019.gada 27.novembra argumentētais atzinums par pārkāpumu Nr. 2018/2296. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vecmāte ir ārstniecības persona, kura ieguvusi izglītību, kas atbilst likumā "Par reglamentētajām profesijām un profesionālās kvalifikācijas atzīšanu" noteiktajām prasībām. Patstāvīgi nodarboties ar profesionālo darbību atbilstoši Ministru kabineta noteiktajai kompetencei atļauts vecmātēm, kuras ir sertificētas un reģistrētas ārstniecības personu reģistrā. Vecmātes profesionālās darbības ietvars ir noteikts Ārstniecības likuma 45.3 pantā. Turklāt Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" (turpmāk – Noteikumi) 494.punktā tiek konkretizētas Ārstniecības likumā jau noteiktās kompetences vecmātes profesionālās darbības. Vienlaikus akcentējam, ka Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 42. panta 2. punktā ir noteiktas vecmātes minimālās profesionālās darbības. Turklāt dzemdību palīdzības nodrošināšanas kārtību (t.sk. grūtniecības periodā) nosaka Ministru kabineta 2006. gada 25. jūlija noteikumiem Nr. 611 "Dzemdību palīdzības nodrošināšanas kārtība".  Latvijas Republika ir saņēmusi Eiropas Komisijas 2019.gada 27.novembra argumentēto atzinumu par pārkāpumu Nr. 2018/2296, kurā norādīts, ka Latvijas noteikumos nav iekļauts vecmātes profesionālās darbības jomas atbilstoši Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 42. panta 2. punktā minētajām minimālajām darbībām. Direktīvas 2005/36/EK 42. panta 2. punkta a)–k) apakšpunktā ir uzskaitītas minimālās darbības jomas, kurām ir jābūt pieejamām vecmātēm[[1]](#footnote-1).  Lai konkrētizētu Ārstniecības likuma 45.3 pantā noteiktās vecmātes profesionālās darbības kompetences un nodrošinātu vecmātes profesionālās darbības regulējuma atbilstību Direktīvas 2005/36/EK 42. panta 2. punktā noteiktajam darbību minimumam, Veselības ministrija ir izstrādājusi Ministru kabineta noteikumu projektu „Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (turpmāk – Noteikumu projekts). Noteikumu projektā izteiktā 494.punkta katrs apakšpunkts izriet no Ārstniecības likuma 45.3 panta un Noteikumu projekts neparedz jaunas, Ārstniecības likuma 45.3 pantā jau neesošas prasības vecmātēm.  Noteikumu projekts paredz konkretizēta Ārstniecības likuma 45.3 panta pirmajā punktā noteikto vecmātes kompetenci, proti, tiek precizēts Noteikumu 494.1. un 494.2. apakšpunkts. Vienlaikus ņemot vērā Direktīvas 2005/36/EK 42.panta 2.punkta b), c), e) un f) apakšpunktos noteiktās vecmātes minimālās darbības jomas. Atbilstoši Ministru kabineta 2006. gada 25. jūlija noteikumiem Nr. 611 "Dzemdību palīdzības nodrošināšanas kārtība" grūtniecības periodā grūtniecības novērošanu veic ginekologs (dzemdību speciālists) vai ģimenes ārsts vai vecmāte, ja grūtniecība norit fizioloģiski. Ginekologs (dzemdību speciālists), vecmāte vai ģimenes ārsts izvērtē grūtniecības norises risku un nosaka, kura no ārstniecības personām veiks turpmāko grūtnieces aprūpi, un sastāda un dokumentē grūtniecības vadīšanas plānu, kā arī koriģē to, ja nepieciešams. Katras vizītes laikā izvērtē grūtniecības norises risku un, ja nepieciešams, nosaka, kādi speciālisti jāiesaista grūtnieces aprūpē, apkopo izmeklējumu rezultātus un konsultantu atzinumus, kā arī nodrošina sadarbību ar citiem grūtnieces aprūpē iesaistītajiem speciālistiem (piemēram, ģimenes ārstu, ārstu speciālistu) un, ja nepieciešams, nosūta grūtnieci uz ārstu konsiliju. Turklāt Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 1.pielikums nosaka atbilstoši aprūpes laikam grūtniecei veicamos izmeklējumus. Stacionārajā ārstniecības iestādē, kura sniedz dzemdību palīdzību dzemdībās ir izstrādāts rīcības plāns, ja dzemdniecībā un jaundzimušo aprūpē ir nepieciešama neatliekama palīdzība[[2]](#footnote-2). Būtiski ir atzīmēt, ka Ministru kabineta 2006. gada 25. jūlija noteikumos Nr. 611 "Dzemdību palīdzības nodrošināšanas kārtība" vecmātēm ir noteiktas profesionālās kvalifikācijas tālākizglītības ietvaros apgūstamās apmācības kursu tēmas.  Noteikumu projektā Noteikumu Nr.268 494.3., 494.4., 494.6., un 494.8.apakšpunktos tiek konkrētāk aprakstīta Ārstniecības likuma 45.3 panta otrajā punktā noteiktā vecmātes kompetence. Šie konkretizētie kompetenču apraksti atbilst arī Direktīvas 2005/36/EK 42.panta 2.punkta i), h), g) apakšpunktam un f) apakšpunkta otrā daļai.  Noteikumu projektā Noteikumu 494.5. un 494.9.apakšpunktos tiek konkretizēta Ārstniecības likuma 45.3 panta trešajā punktā noteiktā vecmātes kompetence, ievērojot Direktīvas 2005/36/EK 42.panta 2.punkta j) un k) apakšpunktā noteikto vecmātes minimālo darbības jomu.  Noteikumu projektā Noteikumu 494.7. apakšpunktā konkretizēta Ārstniecības likuma 45.3 panta ceturtajā punktā noteiktā vecmātes kompetence. Ņemot vērā Direktīvas 2005/36/EK 42.panta 2.punkta a) apakšpunktā noteikto vecmātes minimālo darbības jomu.   |  |  |  | | --- | --- | --- | | **Ārstniecības likuma 45.3 pants** | **Noteikumu projekts** | **Direktīvas 2005/36/EK 42.panta 2.punkts** | | 1) nodrošina fizioloģiskas grūtniecības aprūpi, organizē un vada fizioloģiskas dzemdības un aprūpi pēc fizioloģiskām dzemdībām, veic veselu jaundzimušo aprūpi; | 494.1. diagnosticēt grūtniecību, vadīt fizioloģiski noritošu grūtniecību, atbilstoši kompetencei nozīmēt un veikt nepieciešamos izmeklējumus, identificēt perinatālos (gan mātei, gan auglim) riskus, izvērtēt augļa augšanu un labsajūtu; | b) grūtniecības diagnosticēšana un normālas grūtniecības novērošana; normālas grūtniecības attīstības novērošanā nepieciešamo izmeklējumu veikšana;  c) tādu izmeklējumu nozīmēšana vai ieteikšana, kuri nepieciešami, lai pēc iespējas ātrāk diagnosticētu riska grūtniecības; | | 494.2. sniegt aprūpi un palīdzību mātei dzemdību laikā, pieņemt fizioloģiskas dzemdības, tostarp tādas dzemdības, kurās nepieciešama epiziotomija, identificēt dzemdību riskus, izvērtēt augļa stāvokli dzemdībās, izmantojot atbilstošus klīniskos un tehniskos līdzekļus; | e) aprūpes un palīdzības sniegšana mātei dzemdību laikā, kā arī augļa stāvokļa novērošana dzemdē, izmantojot atbilstošu klīniskos un tehniskos līdzekļus;  f) (pirmā daļa) spontānu dzemdību pieņemšana, tostarp tādu dzemdību, kurās nepieciešama epiziotomija … | | 2) konstatējot savā aprūpē esošas grūtnieces, dzemdētājas, nedēļnieces vai jaundzimušā veselības riska faktorus vai iespējamu patoloģiju, nosūta pacienti pie atbilstošas specialitātes ārsta; | 494.3. veikt jaundzimušā izvērtēšanu (tai skaitā perinatālā riska faktoru izvērtēšana jaundzimušajam), plānot un nodrošināt izvērtējumam atbilstošas aprūpes darbības, tai skaitā nodrošināt jaundzimušo primārās reanimācijas pasākumus; | h) jaundzimušā bērna izmeklēšana un aprūpe; jebkāda iniciatīva, kāda varētu būt nepieciešama, un, nepieciešamības gadījumā, tūlītēja mākslīgās | | 494.8. nodrošināt programmas, lai sagatavotu vecāku pienākumiem un bērna piedzimšanai, izglītot sievieti un ģimeni veselības uzturēšanas, veicināšanas un drošības (piemēram, zīdīšanas higiēna, jaundzimušā drošība, vardarbība ģimenē) jautājumos; | d) programmu nodrošināšana, lai sagatavotu vecāku pienākumiem un bērna piedzimšanai, tostarp konsultācijas par higiēnu un barošanu; | | 494.4. identificēt dzemdību agrīnus neatliekamus stāvokļus un situācijas, tai skaitā neatliekamajos gadījumos, kad ir kritiska, mātes dzīvību apdraudoša situācija un grūtniecība padara mātes reanimāciju par neiespējamu, veikt dzemdību pieņemšanu ar *peri mortem* ķeizargrieziena palīdzību, asistēt ārstam neatliekamajās situācijās, tai skaitā, ķeizargrieziena operācijā, nodrošināt nepieciešamo neatliekamās palīdzības pasākumu veikšanu ārsta prombūtnē, jo īpaši placentas manuālu izdalīšanu, kam iespējami seko dzemdes dobuma manuāla izmeklēšana; | f) (otrā daļa) …neatliekamos gadījumos dzemdību pieņemšana ar ķeizargrieziena palīdzību;  g) tādu anomālijas draudu pazīmju atpazīšana mātei vai bērnam, kuru gadījumā nepieciešams vērsties pie ārsta, un nepieciešamības gadījumā palīdzība ārstam; nepieciešamo neatliekamās medicīniskās palīdzības pasākumu veikšana ārsta prombūtnē, jo īpaši placentas manuāla izdalīšana, kam iespējami seko dzemdes dobuma manuāla izmeklēšana; | | 494.6. veikt mātes un bērna aprūpi – novērtē mātes un bērna stāvokli pēcdzemdību periodā, identificē pēcdzemdību riskus, plānot un veikt aprūpes darbības, kā arī konsultēt un praktiski apmācīt māti pašaprūpes, bērna aprūpes jautājumos, lai ļautu mātei nodrošināt jaundzimušā bērna optimālu attīstību; | i) mātes aprūpe un atlabšanas novērošana pēcdzemdību periodā un visas nepieciešamās konsultācijas mātei par bērna aprūpi, lai ļautu viņai nodrošināt jaundzimušā bērna optimālu attīstību; | | 3) piedalās ārstniecībā; | 494.5. asistēt ārstam medicīnisku manipulāciju laikā, atbilstoši ārsta nozīmējumiem, nodrošināt savlaicīgu, precīzu un drošu medikamentozo terapiju, diagnostisko un ārstniecisko procedūru izpildi un paraugu ņemšanu laboratoriskajiem izmeklējumiem; | j) ārstu nozīmētās ārstēšanas veikšana; | | 494.9. nodrošināt medicīnisko ierakstu noformēšanu atbilstoši medicīnisko dokumentu lietvedības kārtībai un normatīvajiem aktiem par fizisko personu datu apstrādi. | k) nepieciešamo rakstisko ziņojumu sagatavošana. | | 4) sniedz informāciju un veic izglītošanas darbu ģimenes plānošanas un kontracepcijas, grūtniecības, dzemdību un pēcdzemdību, krūts ēdināšanas, seksuālās un reproduktīvās veselības un bērna aprūpes jautājumos. | 494.7. konsultēt un sniegt informāciju par seksuālās un reproduktīvās veselības veicināšanu, dzimstības plānošanu, un kontracepciju; | a) informācijas un konsultāciju sniegšana attiecībā uz pareizu ģimenes plānošanu; |   Noteikumu projektā ir ietverta atsauce uz direktīvas 2005/36/EK pārņemšanu (Noteikumu projekta 3.punkts).  Lai novērstu spēkā esošo Noteikumu 493. punkta dublēšanos ar Ārstniecības likuma 45.3 pantu, Noteikumu projekts paredz svītrot spēkā esošo noteikumu 493. punktu (Noteikumu projekta 1.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Latvijas Vecmāšu asociācija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz: praktizējošām vecmātēm, ārstniecības iestādēm, kur praktizē vecmātes, izglītības iestādēm, kas realizē izglītības programmu vecmātes profesionālās kvalifikācijas iegūšanai un studējošiem, kuri apgūst vecmātes profesiju, Veselības inspekciju, Nacionālo veselības dienestu, Latvijas Vecmāšu asociāciju, Latvijas Māsu asociāciju, Latvijas Ārstu biedrību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumos ietvertās kompetences vecmāte apgūst izglītības procesā un turpina pilnveidot teorētiskās zināšanas un profesionālās prasmes profesionālās pilnveides un tālākizglītības ietvarā. Noteikumu projekts paredz precizēt vecmātes profesionālās darbības kompetences formulējumus atbilstoši Direktīvas 2005/36/EK noteiktajam minimālajam vecmātes profesionālās darbības aprakstam. Līdz ar to veiktajiem precizējumiem Noteikumos nav ietekmes uz administratīvo slogu.  Projekta ietekme uz veselību: tiek precizētas (skaidrāk izteiktas) vecmātes profesionālās darbības kompetences kā rezultātā tiek nostiprināta vecmātes loma dzemdniecībā un sievietes un ģimenes izglītošanā ģimenes plānošanas, seksuālās un reproduktīvās veselības profilakses jautājumos.  Projekts neierobežo konkurenci. Projektam nav ietekmes uz vidi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Direktīva 2005/36/EK | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 42.panta 2.punkts a) apakšpunkts | Noteikumu projekta 2.punkts (Noteikumu projektā precizētais 494.7.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts b) apakšpunkts | Noteikumu projekta 2.punkts (Noteikumu projektā precizētais 494.1.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts c) apakšpunkts | Noteikumu projekta 2.punkts (Noteikumu projektā precizētais 494.1.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts d) apakšpunkts | Noteikumu projekta 2.punkts (Noteikumu projektā precizētais 494.8.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts e) apakšpunkts | Noteikumu projekta 2.punkts (Noteikumu projektā precizētais 494.2.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts f) apakšpunkts | Noteikumu projekta 2.punkts (Noteikumu projektā precizētais 494.2. un 494.4.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts g) apakšpunkts | Noteikumu projekta 2.punkts (Noteikumu projektā precizētais 494.4.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts h) apakšpunkts | Noteikumu projekta 2.punkts (Noteikumu projektā precizētais 494.3.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts i) apakšpunkts | Noteikumu projekta 2.punkts (Noteikumu projektā precizētais 494.6.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts j) apakšpunkts | Noteikumu projekta 2.punkts (Noteikumu projektā precizētais 494.5.apakšpunkts) | Tiks ieviesta pilnībā | | Neparedzēs stingrākas prasības |
| Direktīvas 2005/36/EK 42.panta 2.punkts k) apakšpunkts | Noteikumu projekta 2.punkts (Noteikumu projektā precizētais 494.9.apakšpunkts) | Tiks ieviesta pilnībā | | Neparedzēs stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādē tika iesaistīta Latvijas Vecmāšu asociācija. |
| 2. | Sabiedrības līdzdalība projekta izstrādē | Noteikumu projekta izstrādē tika iesaistīta Latvijas Vecmāšu asociācija. |
| 3. | Sabiedrības līdzdalības rezultāti | Latvijas Vecmāšu asociācija atbalsta izstrādāto noteikumu projektu |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Latvijas Vecmāšu asociācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane – Umbraško

Roga 67876093

[dace.roga@vm.gov.lv](mailto:dace.roga@vm.gov.lv)

1. Eiropas Parlamenta un Padomes 2005.gada 7.septembra Direktīva 2005/36/EK par profesionālo kvalifikāciju atzīšanu 42.panta 2.punkts <https://eur-lex.europa.eu/legal-content/LV/TXT/HTML/?uri=CELEX:02005L0036-20190415&qid=1576481578056&from=LV> [↑](#footnote-ref-1)
2. Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 2.2 punkts [↑](#footnote-ref-2)